–झापामा रहेका लागूऔषध प्रयोगकर्ताहरुको पूर्नास्थापनामा उपचार गराउदै आएका संघसंस्थाहरुवीच समन्वय गर्न पूर्नास्थापना संघ नेपाल संस्था गठन गरेका हौं । यो संस्थाले जिल्लाभरिका यी प्रकृतिका संघसंस्थाहरुवीच समन्वय गर्नुका साथै सेवा प्रणाली प्रभावकारी वनाउने उद्देश्यले यस संस्था स्थापना गरेका हौ । संघमा झापामा एक दर्जन जति यस्ता प्रकृतिका संस्थाहरुमध्ये केहि आवद्ध छन् भने केहि आवद्धता हुने क्रममा छन् । झापामा मात्र रहेको यसखाले संस्थालाई देशव्यापी सञ्जाल निर्माण गर्नुपर्छ भन्ने आवश्यकता महषुष गरिआएका छौं । यसले संस्था मात्र होइन्,सेवाप्रदायक संस्थालाई बढी जिम्मेवारी,क्षमताबृद्धि गर्न समेत टेवा पुग्ने छ ।
